Suchinthana/ta-wikipedia huggingface dataset:
மனோகர் லால் கட்டார்

மனோகர் லால் கட்டார் (Manohar Lal Khattar, பிறப்பு: மே 5, 1954) அரியானாவின் முதல் பாரதிய ஜனதா கட்சி முதல்வராக பதவி வகித்தார்.. இவர்  முதல்வராக அக்டோபர் 21, 2014 தேர்வு செய்யப்பட்டார்.. இவர் ஆர்.எஸ்.எஸ் இன் முன்னாள் பரப்புரையாளர் ஆவார்.

வாழ்க்கைக் குறிப்பு
இவர் பிறந்தது அரியானா மாநிலத்திலுள்ள, ரோத்தக் மாவட்டத்தைச் சேர்ந்த நிந்தனா கிராமம் ஆகும். 1954 ஆம் ஆண்டு ஒரு விவசாயக் குடும்பத்தில் பிறந்தவர். இவரது குடும்பம், இந்திய தேசப் பிரிவினைக்குப் பிறகு, இன்றைய பாகிஸ்தான் பஞ்சாப் பகுதியில் இருந்து, அரியானாவுக்கு இடம் பெயர்ந்த குடும்பமாகும்.

ஆர்.எஸ்.எஸ். இயக்கம்  
மனோகர் லால் கட்டார், 1977ஆம் ஆண்டில் ராஷ்டிரிய சுயம்சேவாக் சங்கத்தில் சேர்ந்தார்.  1980-இலிருந்து 1994 இல் பாரதிய ஜனதா கட்சியில் இணையும் வரை இயக்கத்தின் முழு நேரப் பிரசாரகராக 14 ஆண்டுகள் செயற்பட்டார்

அரசியல்
2000-2014 காலகட்டத்தில் பாரதிய ஜனதா கட்சியின் அரியானா மாநிலப் பொதுச்செயலாளராகப் பதவி வகித்தார். 2014 மக்களவைத் தேர்தலில், அரியானா மாநில தேர்தல் பிரசாரக் குழுத் தலைவராகவும் செயல்பட்டார். 2014-இல் அரியானா மாநில சட்டப்பேரவைத் தேர்தலில் கர்னால் தொகுதியில் போட்டியிட்டு வெற்றி பெற்றுள்ள இவர், அரியானா மாநில முதல்வராக தேர்வு செய்யப்பட்டுள்ளார்..

மேற்கோள்கள் 

1954 பிறப்புகள்
அரியானா முதலமைச்சர்கள்
பாரதிய ஜனதா கட்சி அரசியல்வாதிகள்
வாழும் நபர்கள்
ரோத்தக் மாவட்ட நபர்கள்
அரியானா அரசியல்வாதிகள்
ராஷ்டிரிய சுயம்சேவாக் சங்கத்தினர்
கு. பரசுராமன்

கு. பரசுராமன், (K. Parasuraman, 15 திசம்பர் 1960 – 6 பிப்ரவரி 2024) தமிழக அரசியல்வாதி. இவர் அதிமுக கட்சியைச் சேர்ந்தவர். இவர் 1960-ஆம் ஆண்டின் திசம்பர் பதினைந்தாம் நாளில் தஞ்சாவூர் மாவட்டம் புதூரில் பிறந்தார். இவர் தஞ்சாவூர் மக்களவைத் தொகுதியில் போட்டியிட்டு வென்று, 2014-ஆம் ஆண்டி தொடங்கிய பதினாறாவது மக்களவையில் உறுப்பினர் ஆனார். உறுப்பினர் விவரம் (ஆங்கிலத்தில்) - இந்திய மக்களவை</ref> இவர் செப்டம்பர் 2021-இல் திமுகவில் இணைந்தார்.

இறப்பு
பரசுராமன் உடல் நலக்குறைவால் சென்னை அப்பலோ மருத்துவமனையில் 6 பிப்ரவரி 2024 அன்று காலமானார்.

மேற்கோள்கள்

16வது மக்களவை உறுப்பினர்கள்
1960 பிறப்புகள்
1924 இறப்புகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
எலிசபெத் ஃபிரை

எலிசபெத் ஃபிரை (Elizabeth Fry, 21 மே 1780 – 12 அக்டோபர் 1845) ஆங்கிலேயச் சிறைச்சாலை சீர்திருத்தவாதி ஆவார். இவர் சமூக சேவகர், கிறித்தவ வள்ளல் எனப் பன்முகங்களைக் கொண்டவர். இவரை  "சிறைகளின் தேவதை" எனவும் அழைத்தனர். ஃபிரை கைதிகள் மனிதாபிமானத்துடன் நடத்தப்பட வேண்டும் என்ற புதிய சட்டத்தை உருவாக்க பாடுபட்டார்.

பிறப்பும் குடும்பப் பின்னணியும் 
1780 ஆம் ஆண்டு மே மாதம் 21ம் நாள் இங்கிலாந்தின் நார்விச் நகரில் பிறந்தார்.  12 வயதில் அவர் தாய் இறந்த பிறகு தம்பி தங்கைகளைக் கவனித்துக் கொள்ளும் பொறுப்பு அவருக்கு இருந்தது.

சமூக விழிப்புணர்வு 
18 வயதில் நண்பர்கள் கழகத்தைச் சேர்ந்த கிறித்துவரான வில்லியம் சேவரியின் சமய சொற்பொழிவைக் கேட்டது, அவரின் வாழ்வில் ஒரு திருப்புமுனையாக அமைந்தது. பின், ஏழைகளுக்கும், நோய்வாய்ப்பட்டவர்களுக்கும், சிறைச்சாலைகளில் துன்பப்படுவர்களுக்கும் சேவை செய்ய உறுதியேற்றார். பழைய துணிகளைச் சேகரித்து ஏழைகளுக்கும் நோய் வாய்ப்பட்டவர்களுக்கும் வழங்கினார். 'ஞாயிற்றுக்கிழமை பள்ளி ' ஒன்றை தொடங்கி ஏழைக் குழந்தைகளுக்கு பாடம் சொல்லிக் கொடுத்தார்.

சிறைச்சாலைப் பணி 
1800 ஆம் ஆண்டு ஜோசப் பிரை என்ற  நண்பர்கள் கழக கிருத்துவரைத் தன் 20ஆவது வயதில் திருமணம் செய்து கொண்டார். பின், லண்டன் நகருக்குச் சென்று தன் சேவைகளை அங்கும் தொடர்ந்தார். ஒரு முறை நியூகேட் சிறைச்சாலைக்குச் செல்ல நேர்ந்தது. சிறைக் கைதிகளின்  மோசமான நிலையைப் பார்த்து அவர் மனம் வருந்தினார். குறிப்பாகப் பெண்களுக்கான சிறைச்சாலைப் பகுதியில் பெண்களும் குழந்தைகளும் நிரம்பிக் கூட்டம் அதிகமாக இருந்தது. அங்கேயே அவர்கள் சமைத்து உண்பதையும், துணிகளைத் துவைப்பதையும் வைக்கோலின் மீது தூங்குவதைப் பார்த்து வேதனையடைந்தார். சில நாட்கள் அவர்களுடனே தங்கி அந்தத் துன்பத்தைத் தானும் அனுபவித்தார். தன் அனுபவங்களைத் தொகுத்து ” ஸ்காட்லாந்திலும் வட இங்கிலாந்திலும் உள்ள சிறைச்சாலைகளைப் பற்றிய குறிப்பு” (Notes on visit made to some of the prisons in Scotland) என்ற புத்தகத்தை வெளியிட்டார். பின்னர் உணவையும் உடைகளையும் சேகரித்து சிறைச்சாலையில் துன்பப்படும் கைதிகளுக்கு வழங்கி வந்தார். 1816ல் சிறையில் இருந்த பெண்களுக்கும் சிறைச்சாலையிலேயே ஒரு பள்ளியைத் தொடங்கி அவர்கள் கல்வி கற்க ஏற்பாடுகள் செய்தார். எலிசபெத்திடம் நட்புடன் பழகிய பல்வேறு கைதிகளும் அவரை ”சிறைச்சாலையின் தேவதை ” என்றும் அழைத்தனார். 1817ல் ”நியூகேட் சிறைசாலையின் பெண் கைதிகளுக்கான சீர்திருத்தச் சங்கம்” (Association for the Reformation of the Female Prisoners in Newgate). தொடங்கினார். அதைத் தொடர்ந்து இங்கிலாந்தின் முதல் தேசிய மகளிர் சங்கமான 'பெண் கைதிகள் சீர்திருத்த முன்னேற்ற சங்கம்' தோன்றியது.

இறப்பு 
'கைதிகளும் மனிதர்கள்தான்' என்று உணர்த்திய ஃபிரை 1845ம் ஆண்டு அக்டோபர்  மாதம் 12ம் நாள் மறைந்தார்.

மேற்கோள்கள் 

The Dramatic Biography of Prison Reformer Elizabeth Fry என்ற புத்தகத்திலிருந்து தகவல்கள் எடுக்கப்பட்டது

புகழ்பெற்ற பெண்கள்
1780 பிறப்புகள்
1845 இறப்புகள்
ஆங்கிலேயப் பெண்கள்
சமூக சேவகர்கள்
கங்கா ஆரத்தி

இந்தியாவின் உத்தர பிரதேச மாநிலத்தில் அமைந்துள்ள காசி என அழைக்கப்படும் வாரணாசியில்  பாயும் கங்கை ஆற்றுக்கு தசவசுவமேத படித்துறையில் நாள்தோறும் மாலை வேளையில் ஆரத்தி வழிபாடு நடத்தப்படுகிறது.  கங்கா ஆரத்தியை காண பக்தர்கள் கங்கைக்கரையில் கூடுகின்றனர்.

பொழுது 
ஒவ்வொரு நாளும் மாலைப்பொழுது நிறைவுறும் நேரத்தில் சுமார் 30 நிமிடங்கள் இந்த கங்கா ஆரத்தி நடக்கின்றது.

ஆரத்தி செய்வோர் 
கங்கா ஆரத்தி சுமார் 20 முதல் 25 வயது வரையுள்ள ஏழு ஆடவர்களால் மேற்கொள்ளப்படுகிறது. ஏழு ஆடவர்கள் பட்டாடை அணிந்து கங்கை ஆற்றை நோக்கி பாராட்டிப் பாட ஆரம்பிக்கின்றனர்.

நிகழ்வு 

முதலில் ஊதுவத்திகளைக் கொளுத்தி கங்கா ஆரத்தி நிகழ்வினை ஆரம்பிக்கின்றார்கள். அதனைத் தொடர்ந்து அந்த ஏழு பேரும் ஒரே மாதிரியாக சங்கு ஊதுகின்றனர். அடுத்தபடியாக சாம்பிராணியை ஆரத்தியாகக் காட்டுகிறார்கள். பெரிய தூவக்காலில் சாம்பிராணி இடப்பட்டுள்ளது. அதிக அளவிலுள்ள அந்த சாம்பிராணி வெளியே கொட்டிவிடாதபடி தூவக்காலின் வாயில் கம்பித் தகட்டினைப் பொருத்தியுள்ளனர். தலைக்கு மேலே (கிட்டத்தட்ட தலைகீழாக) தூவக்காலைத் தூக்கி அவர்கள் ஆர்த்தி காட்டும்போது புகை வெளியே வருவதைப் பார்க்க அழகாக உள்ளது. புகை அதிகமாகி நெருப்பு வெளிவர ஆரம்பித்தால் ஒருவர் வந்து அந்த தூவக்காலில் சிறிதளவு நீரைத் தெளித்து தீ ஜுவாலை வெளிவராமல் ஆக்கிவிடுகின்றார்.

அதைத் தொடர்ந்து கற்பூரக் கட்டிகளை வைத்து ஆரத்தி எடுக்கிறார்கள். கற்பூரம் கொளுத்தும் அந்த தூவக்கால் ஐந்து தலை நாகத்தினைக் கொண்டு அமைந்துள்ளது. சாம்பிராணி தூவக்காலும், சூடம் ஏற்றப்படும் தூவக்காலும் பார்ப்பதற்கு சற்று கனமாகவே தோன்றுகின்றன.

தொடர்ந்து அவர்கள் கங்கையை நோக்கிப் பாடுகின்றார்கள். அதையடுத்து மயிலிறகை ஆட்டி  கங்கையைப் போற்றுகின்றனர். அடுத்த நிகழ்வாக வெண் சாமரம் கங்கையை நோக்கி விசிறப்பட்டு ஆர்த்தி விழா நடைபெறுகிறது. நிறைவாக தனித்தனிக் கற்பூரங்களாக அடுக்கு தட்டில் வைத்து ஆர்த்தி இடுகிறார்கள். இவ்வாறாக ஆரத்தி எடுக்கும்போது முதலில் கங்கையாற்றின் திசையை நோக்கி ஆரம்பித்து, தத்தம் வலப்புறமாகக் கடிகாரச் சுற்றாகத் திரும்பி நான்கு திசைகளிலும் அவ்வாறு செய்துவிட்டு இறுதியாக ஆரம்பித்த திசை நோக்கித் திரும்புகின்றனர்.

பக்தர்கள் பங்கேற்பு 
காசி விசுவநாதர் கோயிலுக்கு வழிபாட்டுக்கு வருகின்ற பக்தர்கள் கங்கை ஆர்த்தியைக் காண கங்கைக் கரையில் கூடுகின்றனர். ஆரத்தியை முழுமையாகக் காண்பதற்காகப் பல பக்தர்கள் படகுகளில் குறிப்பிட்ட தொகை கொடுத்து அமர்ந்து பார்க்கின்றார்கள்.

வெளி இணைப்புகள்

 வாரணாசியில் கங்கா ஆரத்தி
கங்கா ஆரத்தி, காணொளி, தினமலர்-கோயில்கள்

இந்து சமய விழாக்கள்
கங்கா பூஜை
வாரணாசி மாவட்டம்
ஒய். எஸ். ஆர். காங்கிரஸ் கட்சி

ஒய்.எஸ்.ஆர். காங்கிரஸ் கட்சி, ஆந்திரப் பிரதேசம்வில் செயல்படும் முக்கியமான அரசியல் கட்சி. இதன் முழுப்பெயர் யுவஜன, ஸ்ரமிஜ, ருது காங்கிரஸ் கட்சி என்பதாகும். இதன் பொருள் இளைஞர், தொழிலாளர், உழவர் ஆகியோருக்கான காங்கிரஸ் கட்சி என்பதாகும். இதை சிவகுமார் என்பவர் 2009-ஆம் ஆண்டில் நிறுவினார். இதை ஆந்திரப் பிரதேசத்தின் முன்னாள் முதல்வரான ராஜசேகர ரெட்டியின் மகனான ஜெகன் மோகன் ரெட்டி, 2011-ஆம் ஆண்டில் கட்சியை தன்வசம் கொண்டுவந்து தலைவர் ஆனார். ஜெகன்மோகன் ரெட்டி காங்கிரசு கட்சியின் உறுப்பினராக இருந்தவர். இந்திய தேசிய காங்கிரசு கட்சியுடனான மோதல் போக்கினால், தனி கட்சியைத் துவக்கினார்.

இவர் சாக்‌ஷி தொலைக்காட்சியையும், சாக்‌ஷீ நாளேட்டையும் நடத்துகின்றார்.

மேலும் பார்க்க 
 இந்திய அரசியல் கட்சிகள்

சான்றுகள்

இணைப்புகள் 
 கட்சியின் அதிகாரப்பூர்வ இணையதளம்

ஆந்திர அரசியல் கட்சிகள்
2009இல் நிறுவப்பட்ட அரசியல் கட்சிகள்
தெலங்காணா அரசியல் கட்சிகள்
ஜான் மைக்கேல் டி'குன்ஹா

ஜான் மைக்கேல் டி'குன்ஹா , பெங்களூர் சிறப்பு நீதிமன்ற நீதிபதியாவார். செப்டம்பர் 27, 2014 அன்று அப்போதைய தமிழக முதல்வர் ஜெ. ஜெயலலிதா மீது 18-ஆண்டு காலமாக  நடைபெற்று வந்த சொத்துக்குவிப்பு வழக்கில் ஜெ. ஜெயலலிதா குற்றவாளி என்று தீர்ப்பளித்தார்.

வரலாறு
மங்களூருக்கு அருகில் கைகம்பா என்னும் சிற்றூரில் பிறந்தார். மங்களூரில் எஸ் டி எம் சட்டக் கல்லூரியில் சட்டம் பயின்று பட்டம் பெற்றார். 1985 ஆம் ஆண்டு கருநாடக மாநிலம், மங்களூரில் நீதிமன்றத்தில் வழக்குரைஞராக தம் தொழிலைத் தொடங்கினார். 2002 ஆம் ஆண்டில் நீதிபதிகள் தேர்வில் வெற்றி பெற்று பெல்காம் நீதிபதியாக அமர்த்தப்பட்டார். 2004 ஆம் ஆண்டில் குன்கா ஹூப்ளி மாவட்ட நீதிபதியாக இருந்தபோது ஹூப்ளி இத்கா மைதான கொடியேற்று வழக்குத் தொடர்பாக, மத்தியப் பிரதேச முதலமைச்சராக இருந்த உமா பாரதிக்கு, குன்கா  பிடிவாரண்டு வழங்கினார். அதன் விளைவாக உமா பாரதி முதலமைச்சர் பதவியிலிருந்து விலகினார். 2009 இல் கார்வா மாவட்ட நீதிபதியாக அமர்த்தப்பட்டார். பின்னர் பெங்களூரு குடும்ப நலக் கோர்ட்டு நீதிபதி ஆனார். அதைத் தொடர்ந்து பெங்களூரு புற நகர் மாவட்ட நீதிபதியாகப் பணி செய்தார். பின்னர் ஊழல் தடுப்புத் துறைப் பதிவாளராக அமர்த்தப்பட்டார்.

செயலலிதா வழக்கு 
2013 ஆம் ஆண்டு அக்டோபர் 31 முதல் செயலலிதா மீது உள்ள சொத்துக் குவிப்பு வழக்கில் சிறப்பு நீதிபதியாக அமர்த்தப்பட்டார். 2014 அக்டோபர் 27 இல் சொத்துக் குவிப்பு வழக்கில் செயலலிதாவுக்கு 4 ஆண்டுகள் சிறைத் தண்டனையும் 100 கோடி ரூபாய் அபராதமும் விதித்தார். இவ்வழக்கின் மேல் முறையீட்டில் மே 11, 2015 ஆம் நாளில் வழங்கப்பட்ட தீர்ப்பில் செயலலிதா மற்றும் அவரது கூட்டாளிகள் அனைவரும் அவ்வழக்கில் இருந்து விடுவிக்கப்பட்டனர்.

 கர்நாடக உயர்நீதிமன்ற நீதிபதி குமாரசாமி இவ்வழக்கு தொடர்பாக வழங்கிய தீர்ப்பை எதிர்த்து, இந்திய உச்சநீதிமன்றத்தில் மேல்முறையீடு செய்யப்பட்டது. 2017 ஆம் ஆண்டு பிப்ரவரி மாதம் 14 ஆம் திகதி  இந்திய உச்ச நீதிமன்றம் வழங்கிய  தீர்ப்பில், கர்நாடகா சிறப்பு நீதிமன்ற நீதிபதி ஜான் மைக்கேல் டி'குன்ஹா வழங்கிய தீர்ப்பு அப்படியே ஏற்கப்படுகிறது என்று தீர்ப்பளித்த உச்ச நீதிமன்ற நீதிபதிகள், ஜெயலலிதா மரணமடைந்து விட்டதால் வழக்கிலிருந்து அவர் விடுவிக்கப்பட்டுவிட்டதாகவும், இருப்பினும் சசிகலா உட்பட நான்கு பேரும் குற்றவாளிகள் என்று தீர்ப்பு கூறப்பட்டுள்ளது. வி. கே. சசிகலா, வி. என். சுதாகரன், ஜெ. இளவரசி ஆகிய மூன்று பேருக்கும் தலா 4 ஆண்டுகள் சிறை தண்டனையும், ரூபாய் 10 கோடி அபராதமும் செலுத்த வேண்டும் என்று தீர்ப்பில் கூறப்பட்டுள்ளது.

மேற்கோள்கள் 

வாழும் நபர்கள்
கேளிக்கை வரி

கேளிக்கை வரி என்பது கேளிக்கை அல்லது பொழுதுபோக்கு நிகழ்வுகளுக்கு விதிக்கப்படும் வரியாகும்.

இந்தியாவில் கேளிக்கை வரி 
இந்தியாவில் சினிமா காட்சிகள், பெரிய வர்த்தக  நிகழ்வுகள் மற்றும் பெரிய தனியார் விழாக்களும் கேளிக்கை வரி பட்டியலில் உள்ளவையாகும். கேளிக்கை இந்திய அரசியல் அமைப்பு சட்டத்தில் 7வது அட்டவணையில் இரண்டாவது பட்டியலில் உள்ளது. இது முழுக்க முழுக்க மாநில அரசின் வருவாய் மூலமாகும். தமிழ் படம் மற்றும் மராட்டிய படங்களுக்கு முறையே தமிழ்நாடு மற்றும் மராட்டிய அரசுகளால் கேளிக்கை வரி விலக்கு அளிக்கப்பட்டுள்ளது.

மேற்கோள்கள்

வரிவிதிப்பு
கலாசார விருது (சிங்கப்பூர்)

கலாசார விருது (Cultural Medallion) என்பது சிங்கப்பூரில் நடனம், அரங்கு, இலக்கியம், இசை, ஒளிப்படவியல், கலை, திரைப்படம் ஆகிய துறைகளில் சிறந்து விளங்குவோருக்கு ஆண்டுதோறும் வழங்கப்படும் உயர் அரசு விருதாகும். 1979 ஆம் ஆண்டு முதல் இவ்விருதுகள் வழங்கப்பட்டு வருகின்றன. முன்னாள் குடியரசுத் தலைவர் மறைந்த ஓங் டெங் சியோங், அப்போது கலாசார அமைச்சராக இருந்த போது இதனை ஆரம்பித்து வைத்தார். இவ்விருது சிங்கப்பூர் தேசிய கலைப் பேரவையினால் நிருவகிக்கப்படுகிறது.

தேர்ந்தெடுக்கப்பட்டவர்களுக்கு விருதுடன் அவர்களின் புதிய ஆக்கங்களை வெளியிடுவதற்கான ஊக்கத்தொகையாக 80,000 சிங்கப்பூர் டாலர்கள் வரை பணப் பரிசும் வழங்கப்படுகிறது.

முன்னர் இவ்விருது கலாசார அமைச்சரினால் வழங்கப்பட்டு வந்தது. 2006 ஆம் ஆண்டு முதல் குடியரசுத் தலைவரினால் தலைவர் மாளிகையில் வைத்து வழங்கப்படுகின்றது. 2012 ஆம் ஆண்டு முதல் பரிசு பெறும் விருதாளர்களின் தேர்ந்தெடுக்கப்பட்ட ஆக்கங்கள் ஆங்கிலத்தில் மொழிபெயர்க்கப்பட்டு வெளியிடப்படுகின்றன.

2013 ஆம் ஆண்டு முதல், பல்-துறைக் கலைஞர்களையும் கௌரவிக்கும் முகமாக, கலாசார விருது பெறும் விருதாளர்களின் துறைகள் அறிவிக்கப்படுவதில்லை.

கலாசார விருது பெற்றவர்கள்

மேற்கோள்கள்

உசாத்துணைகள்
Purushothaman, Venka (ed.) (2002) Narratives : Notes On A Cultural Journey : Cultural Medallion Recipients 1979 - 2001. Singapore : National Arts Council.

வெளி இணைப்புகள் 
 National Arts Council list of current Nominations and Recipients 

சிங்கப்பூர் விருதுகள்
குவெல் பூங்கா

பார்க் குவெல் (கத்திலான்: Parc Güell) என்பது எசுப்பானியாவில் அமைந்துள்ள பிரபலமான பூங்கா மற்றும் தோட்டத் தொகுதி ஆகும். எசுப்பானியாவில் அமைந்துள்ள பார்சிலோனாவில், கார்மெலோ மலையில் இது அமைந்துள்ளது. 1900 ஆம் மற்றும் 1914 ஆம் ஆண்டிற்கு இடைப்பட்ட காலத்தில் இப்பூங்காத்தொகுதி கட்டப்பட்டது. பிரபல கட்டிடக்கலை வடிவமைப்பாளர் அந்தோனி கோடியினாலே (Antoni Gaudí) இது வடிவமைக்கப்பட்டது. நவீன கட்டலோனிய வடிவமைப்பில் இது கட்டப்பட்டது.  ஆம் ஆண்டு இது மக்களுக்காகத் திறந்து வைக்கபட்டது. "அந்தோனி கோடியின் படைப்புக்கள்" எனும் தலைப்பில் 1984 ஆம் ஆண்டில் யுனெஸ்கோவினால் உலக பாரம்பரியக் களமாக பிரகடனம்  ஆம் ஆண்டில் செய்து வைக்கப்பட்டது. 2007 ஆம் ஆண்டில் எசுப்பானியாவின் 12 புதையல்களை தெரிவு செய்யும் போட்டியில் 100 போட்டியாளர்களில் இதுவும் ஒன்றாகத் தெரிவுசெய்யப்பட்டது.

படத்தொகுப்பு

வெளி இணைப்புகள் 

 கூகுள் வரைபடத்தில் பார்க் குவெல்
 UNESCO அந்தோனி கோடியின் படைப்புக்கள் உலகப் பாரம்பரியக் களம்
 Park Güell Barcelona - கார்டின்ஸ் கைட் 
 பார்க் குவெல் பற்றிய புகைப்படத்தொகுப்பு
 பார்க் குவெலில் உள்ள மாபெரும் கட்டிடங்கள்
 பரந்த தோற்றம் : பார்க் குவெல்
 Photographic walk through the Gaudí Park

மேற்கோள்கள்

எசுப்பானிய உலக பாரம்பரியக் களங்கள்
ராயல் என்ஃபீல்ட் (இந்தியா)

ராயல் என்ஃபீல்ட் இந்தியாவில் சென்னையை தலைமையிடமாக கொண்டு மோட்டார் சைக்கிள்களை தயாரிக்கும் நிறுவனமாகும். முற்காலத்தில் பிரித்தானிய மோட்டார் சைக்கிள், ராயல் என்ஃபீல்ட் மற்றும் மெட்ராஸ் மோட்டார்ஸ் (தற்போது எய்சர் மோட்டாரின் துணை நிறுவனம்) இவை அனைத்தும் இந்தியாவின் மோட்டார் சைக்கிள் உற்பத்தியாளர்களாக சிறந்து விளங்கின. இதன் தனித்தன்மையான மோட்டார் சைக்கிள் ராயல் என்ஃபீல்ட் புல்லட், தனது தனிப்பட்ட அதிரவைக்கும் ஒலியுடன் கூடிய உயர்திறன் இயந்திரங்கள் இந்த நிறுவனத்தின் மதிப்புமிக்க மோட்டார் சைக்கிள் வகைகளில் குறிப்பிடத்தக்கது.

வரலாறு 
ராயல் என்ஃபீல்ட் மோட்டார் சைக்கிள்கள் 1949 முதல் இங்கிலாந்தில் தயாரிக்கப்பட்டு இந்தியாவில் விற்பனை செய்யப்பட்டது. 1949 ஆம் ஆண்டு கே. ஆர் சுந்தரம் ஐயர் என்பவர் ராயல் என்பீல்ட் உள்ளிட்ட பிரித்தானிய மோட்டார் சைக்கிள்களை இந்தியாவுக்கு இறக்குமதி செய்து விற்பதற்காக சென்னையில் மெட்ராஸ் மோட்டார்ஸ் என்ற பெயர் ஒரு நிறுவனத்தைத் தொடங்கினார். இந்திய அரசாங்கம், காவல் துறை மற்றும் இராணுவத்துறையின் ரோந்துப் பணிக்காக புல்லட்டை தேர்வு செய்தது. அதற்காக மெட்ராஸ் மோட்டார்ஸ் நிறுவனத்தை இந்திய அரசு அணுகியது. இந்திய அரசாங்கம் 800 350சிசி வகை புல்லட்டை வாங்க முன்வந்தது. இது மெட்ராஸ் மோட்டர்ஸ்சுக்கு மிகப்பெரிய வாய்ப்பை ஏற்படுத்திக் கொடுத்தது. பிரிட்டனில் இருந்து மிகுந்த எண்ணிக்கையில் வாகனங்களை அனுப்புவதை விட மெட்ராஸ் மோட்டர்ஸ்சுடன் இணைந்து இந்தியாவிலேயே ஆலை தொடங்க ராயல் என்பீட் நிறுவனம் முடிவு செய்தது.   அதன்படி 1955 ஆம் ஆண்டு சென்னை திருவெற்றியூரில் ராயல் என்பீட் நிறுவனத்தின் ஆலை துவக்கபட்டது. பல்வேறு காரணங்களினால் 1971 இல் பிரிட்டனில் இருந்த ராயல் என்பீல்ட் நிறுவனத்தின் தாய் நிறுவனம் மூடப்பட்ட நிலையில் தமிழ்நாட்டில் மட்டும் நிறுவனம் இயங்கிவந்தது.

ஒரு கட்டத்தில் பொதுமக்கள் ராயல் என்பீட் வாகனத்தை வாங்குவது குறைந்து, நிறுவனம் கடும் இழப்பை சந்திக்கத் துவங்கியது. இந்நிலையில் 1994 இல் எய்சர் மோட்டார்ஸ் நிறுவனம் ராயல் என்பீட் நிறுவனத்தை வாங்கியது. நிறுவனத்தின் புதிய தலைமை நிறுவனத்தை மீண்டும் இலாபம் ஈட்டும் நிறுவனமாக மாற்றியது.

புதிய வகைகள் 

கடந்த சில வருடங்களாக பல்வேறு வகையான மோட்டார் சைக்கிள்கள் உலக அளவில் விற்கப்படுகின்றன.
 புல்லட் 350 மற்றும் 500
 புல்லட் எலக்ட்ரா
 க்ளாசிக் டிசர்ட் ஸ்டார்ம்
 க்ளாசிக் க்ரோம்
 க்ளாசிக் பேட்டில் கிரீன்
 க்ளாசிக் 350 மற்றும் 500
 தண்டர்பேர்ட் 350 மற்றும் 500 (நீக்கப்பட்டவை)
 மீட்டியோர் 350
 காண்டினென்டல் ஜிடி 
 ஹிமாலயன் 411 நீக்கப்பட்டது  
 காண்டினென்டல் ஜிடி 650 
 இன்டர்செப்டார் 650   
 சூப்பர் மீட்டியோர் 650  தமிழ் பிஎச்பி 
 ஹிமாலயன் 450 

ராயல் என்ஃபீல்ட் 1995-ஆம் ஆண்டு முதல் அமெரிக்காவில் இறக்குமதி செய்யபடுகின்றது. அமெரிக்காவில் கிடைக்கும் வகைகள்:
 க்ளாசிக் 500
 புல்லட் எலக்ட்ரா - எக்ஸ்
 புல்லட் எலக்ட்ரா - க்ளாசிக்

அமைவிடம் 
ராயல் என்ஃபீல்ட் தொழிற்சாலை சென்னையில் உள்ள திருவொற்றியூரில் அமைந்துள்ளது. இது உலகில் இன்றளவும் வழக்கத்தில் உள்ள மிக பழமையான மோட்டார் சைக்கிள் நிறுவனமாகும். 
2013-ஆம் ஆண்டு மே மாதம் தனது புதிய தொழிற்சாலையை சென்னையை அடுத்த ஒரகடத்தில் நிறுவியது. மூன்றாவது தொழிற்சாலையை சென்னை அருகில் உள்ள வல்லம் வடகல் பகுதியில் நிறுவியுள்ளது

மேற்கோள்கள்

வெளி இணைப்புகள் 

 

இந்திய நிறுவனங்கள்
அவிலா பெருங்கோவில்

அவிலா பெருங்கோவில் (ஆங்கிலம்: Cathedral of Ávila) என்பது எசுப்பானியாவின் அவிலா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். கோதிக் மற்றும் ரோமனெஸ்க் கட்டிடக்கலயின் அம்சங்கள் பொருந்தியதாக இப்பெருங்கோவில் காணப்படுகிறது. 1914 ஆம் ஆண்டு ஒக்டோபர் மாதம் 31 ஆம் நாளன்று எசுப்பானியப் பாரம்பரியக் கலாசரச் சின்னமாகப் பிரகடனம் செய்யப்பட்டது. இது 1475 ஆம் ஆண்டில் கட்டப்பட்டது. 2007 ஆம் ஆண்டில் எசுப்பானியாவின் 12 புதையல்களை தெரிவு செய்யும் போட்டியில் 100 போட்டியாளர்களில் இதுவும் ஒன்றாகத் தெரிவுசெய்யப்பட்டது.

மேற்கோள்கள்

வெளி இணைப்புகள் 
 உத்தியோகப்பூர்வ இணையத்தளம் 

எசுப்பானியப் பேராலயங்கள்
ராஜா செல்லையா

ராஜா செல்லையா எனப் பரவலாக அறியப்படும் ராஜா ஜேசுதாஸ் செல்லையா (Raja Jesudoss Chelliah) (12 டிசம்பர் 1922 - 7 ஏப்ரல் 2009) பொருளாதார நிபுணர். இந்திய பொருளாதாரத்தில் வரி சீர்திருத்தத் துறையில் முன்னோடியாக விளங்கியவர். இவரது தலைமையில் வரி சீர்திருத்த குழுவை இந்திய அரசு அமைத்தது. ஸ்பிக் ஆதரவுடன் சென்னையில் நிறுவப்பட்ட மெட்ராஸ் ஸ்கூல் ஆப் எகனாமிக்ஸ் நிறுவனத்தின் முதல் தலைவராவார்.

வாழ்க்கையும் கல்வியும்
இவர் நெல்லை மாவட்டம் பாளையங் கோட்டையில் பிறந்தவர். தந்தை பெயர் சாமுவேல் தேவசிகாமணி செல்லையா. தாயார் பெயர் மாசிலாமணி. பாளையங்கோட்டை சேவியர் கல்லூரி, திருச்சி ஜோசப் கல்லூரியில் படிப்பு. அமெரிக்காவின் பிட்ஸ்பர்க் பல்கலைக்கழகத்தில் முனைவர் பட்டபடிப்பு முடித்தார்.இவரது மனைவியின் பெயர் திருமதி சீதா செல்லையா.இவருக்கு இரண்டு புதல்விகள்

பணிகள்
சென்னை கிருத்தவக் கல்லூரியில் 5 ஆண்டுகள் பொருளாதாரப் பேராசிரியர் பணி,  பிறகு புதுதில்லியில் உள்ள நடைமுறைப் பொருளாதார ஆய்வுக்கான தேசிய கவுன்சிலில் மூத்த பொருளாதார நிபுணராகப் பணி, ராஜஸ்தான் பல்கலைக்கழகப் பொருளாதாரத் துறைத்தலைவர், உஸ்மானியா பல்கலைக்கழகப் பேராசிரியர் பணிகளுக்குப் பின் ஐ.எம்.எஃப் நிறுவனத்தில் உயர்பதவி. 1975இல் இந்தியா திரும்பினார். நிதித்துறையில் கௌரவ ஆலோசகரானார். பொதுநிதி மற்றும் கொள்கைக்கான தேசிய நிறுவனத்தை நிறுவினார். பொருளாதாரம், வரி, வருமானவரி, ஆகியவை குறித்து 13 புத்தகங்கள் எழுதியுள்ளார். இதே துறையில் 36 ஆய்வுக் கட்டுரைகளையும், 12 அறிக்கைகளையும் தயாரித்துள்ளார்.

வகித்த பதவிகள்
சென்னையில் உள்ள மெட்ராஸ் ஸ்கூல் ஆப் எகனாமிக்ஸ் நிறுவனத்தின் முதல் தலைவர்.
1985இல் திட்டக் குழு உறுப்பினர்
9வது நிதிக்குழு உறுப்பினர்.
1991இல் உலக வங்கிச் சார்பில் சீனாவுக்கு அனுப்பப்பட்ட நிதி உறவுக் குழு உறுப்பினர். 
1991-95வரை வரித்துறை சீர்திருத்தக் குழுத் தலைவர்

விருதுகள் 
 இவரது சேவையைப் பாராட்டி இந்திய அரசு இவருக்கு பத்மபூஷண் விருது வழங்கியது

மேற்கோள்கள்

1922 பிறப்புகள்
2009 இறப்புகள்
திருநெல்வேலி மாவட்ட நபர்கள்
இந்தியப் பொருளியலாளர்கள்
பத்ம பூசண் விருது பெற்ற தமிழர்கள்
அரக்குலோயா சட்டமன்றத் தொகுதி

அரக்குலோயா சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 146 ஆகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இது அரக்கு மக்களவைத் தொகுதிக்கு உட்பட்டது. இது பழங்குடியினருக்கு ஒதுக்கப்பட்டுள்ளது.

தொகுதிக்கு உட்பட்ட பகுதிகள்
இத்தொகுதியில் முஞ்சங்கிபுட்டு, பெதபயலு, தும்பிரிகுடா, அரக்கு, உக்கும்பேட்டை, அனந்தகிரி ஆகிய மண்டலங்கள் உள்ளன.

சட்டமன்ற உறுப்பினர்
2014: கிடாரி சர்வேசுவர ராவ் (ஒய். எஸ். ஆர். காங்கிரஸ்)

சான்றுகள்

ஆந்திரப் பிரதேச சட்டமன்றத் தொகுதிகள்
ஓம்படைக்கிளவி (கல்வெட்டு)

ஓம்படைக்கிளவி என்பது கல்வெட்டியலில், கல்வெட்டு அமைப்பின் ஒரு பகுதியைக் குறிக்கும். இதை "முடிவுச் சொல்" எனவும் அழைப்பதுண்டு. கல்வெட்டின் உள்ளடக்கம் பொதுவாக மூன்று அல்லது நான்கு பகுதிகளாகப் பிரிக்கப்படுவதுண்டு. இவற்றில் இறுதிப் பகுதியின் ஒரு பகுதியே "ஓம்படைக்கிளவி" ஆகும்.

பெயர்
ஓம்படைக்கிளவி என்பது ஓம்படை, கிளவி என்னும் இரண்டு சொற்களின் சேர்க்கையால் உருவானது. ஓம்படை என்பது பாதுகாப்பு என்னும் பொருள் கொண்டது. கிளவி என்பது சொல்லைக் குறிக்கும். எனவே ஓம்படைக்கிளவி என்பது பாதுகாப்பின் பொருட்டுச் சொல்லப்படும் சொல்லைக் குறிக்கும். பழந்தமிழ் அகப்பொருள் இலக்கியத்தில், "தலைவியைப் பாதுகாத்துக்கொள்ளெனத் தலைவற்குத் தோழிகூறுங் கூற்று" ஓம்படைக்கிளவி எனப்பட்டது.

கல்வெட்டில் ஓம்படைக்கிளவி
கல்வெட்டுக்களில் ஓம்படைக்கிளவியின் கூற்றுக்களில், கல்வெட்டில் கூறப்படும் தானங்களின் பாதுகாப்புக்கு யார் பொறுப்பு, இத்தானத்தைப் பாதுகாப்பதனால் ஏற்படும் நன்மைகள், அவ்வாறு செய்யாமல் விடுவதனால் அல்லது அத்தானத்துக்குக் இடையூறு செய்வதனால் ஏற்படக்கூடிய விளைவுகள் போன்ற விபரங்கள் இடம்பெறும். இவ்வாறான விளைவுகள் அவ்வாறு குந்தகம் செய்வோருக்கு அச்சத்தையோ, அவமானத்தையோ ஏற்படுத்தும் வகையில் அமைவது உண்டு.

எடுத்துக்காட்டுகள்
வழங்கப்பட்ட தானங்களின் பயன்கள் நீண்டகாலம் நிலைத்திருக்க வேண்டும் என்பதைக் குறித்துக் காட்டும் பொருட்டு, 
 "கல்லும் காவேரியும் உள்ளமட்டும்"
 "புல்லும் பூமியும் உள்ள மட்டும்"
 "ஆத்துமணலும் ஆவாரம்பூவும் உள்ளமட்டும்" 
 சந்திரனும் சூரியனும் உள்ள மட்டும்"
போன்ற கூற்றுக்களை ஓம்படைக்கிளவியில் அமைப்பது உண்டு.

தானத்தைப் பாதுகாப்பதினால் ஏற்படக்கூடிய நன்மையாக, அத்தகையோருக்கு மதிப்பு அளிக்கும் வகையில், "உங்கள் பாதங்கள் என்னுடைய தலைமேல்" போன்ற பொருளுடைய கூற்றுக்கள் ஓம்படைக்கிளவியில் இடம்பெறுவது உண்டு. பின்வருவன சில எடுத்துக்காட்டுகள்:
 "அறம் ஓம்படைகளை காத்தார் செய்தார் பாதம் திறம்பாமல் சென்னிமேல் வைத்து"
 "பன்மாஹேஷ்வர ரக்ஷை"
 "இத்தன்மம் ரக்ஷிப்பார் ஸ்ரீ பாதம் என்றலை மேலன"
 "ரக்ஷித்தாரடி என் தலைமேலின"

தர்மத்தைப் பாதுகாக்காமல் விடுபவன் அல்லது அதற்கு இடையூறு செய்பவர்கள் பெரும் பாவங்களைப் புரிந்ததற்கு ஈடான விளைவுகளைப் பெறவேண்டியிருக்கும் என்பதை,
 "கங்கைக் கரையில் காராம்பசுவையும் மதாபிதாவையும் குருவையும் கொன்ற பாவத்திற் போகக் கடவார்"
 "கங்கைக் கரையில் காராம்பசுவைக் கொன்ற பாவம் போகக் கடவார்"
 "இது இறக்குவான் ஏழான் நரகத்துக் கீழான் நரகம் போவான்"
 "இது மாறுவான் பிரம்மஹத்தி தோசம் கொள்வான்"
என்றவாறு அச்சத்தை ஏற்படுத்தும் வகையிலும், சபிக்கும் பாணியிலும் கூற்றுக்கள் அமைவது உண்டு.

குறிப்புகள்

கல்வெட்டியல்
வேலை கிடைச்சுடுச்சு

வேலை கிடைச்சுடுச்சு (Velai Kidaichuduchu) 1990 ஆம் ஆண்டு ஆகத்து மாதம் 15 ஆம் தேதியன்று  வெளிவந்த தமிழ்த் திரைப்படமாகும். இத்திரைப்படத்தினை பி. வாசு இயக்கியிருந்தார். இத்திரைப்படத்தில் சத்யராஜ், கௌதமி ஆகியோர் முக்கிய கதாப்பாத்திரங்களில் நடித்திருந்தனர்.

அம்சலேகாவின் இசையமைப்பில் கவிஞர் வாலி பாடல்களை எழுதியிருந்தார்.

நடிகர்கள்
 சத்யராஜ் - பழனிசாமி
 கௌதமி
 விஜயகுமார்
 சுமித்ரா (நடிகை)
 சரத்குமார்  புருசோத்தமன்
 ஆனந்த் ராஜ் (நடிகர்) 
 கவுண்டமணி
 பிரியா (நடிகை)
 ராக்கி
 மோகன் வி நடராஜன்

மேற்கோள்கள்

வெளி இணைப்பு
 

இந்தியத் தமிழ்த் திரைப்படங்கள்
1990 தமிழ்த் திரைப்படங்கள்
சத்யராஜ் நடித்த திரைப்படங்கள்
பி. வாசு இயக்கிய தமிழ்த் திரைப்படங்கள்
சரத்குமார் நடித்த திரைப்படங்கள்
கவுண்டமணி நடித்த திரைப்படங்கள்
கௌதமி நடித்த திரைப்படங்கள்
விஜயகுமார் நடித்த திரைப்படங்கள்
ச. வெங்கிடரமணன்

ச. வெங்கிடரமணன் (S. Venkitaramanan, 28 சனவரி 1931 – 18 நவம்பர் 2023) ரிசர்வ் வங்கி ஆளுநர், நிதித்துறை செயலாளர் எனப் பல பொறுப்புகளை வகித்தவர்.

வாழ்வும் கல்வியும்
இவர் புதுக்கோட்டை மாவட்டம், திருமயத்தில் பிறந்தவர். தந்தை சங்கர நாராயண ஐயர், தாயார் மங்களம். தந்தைக்கு கேரள மாநிலத்தில் ஆசிரியர் பணி. இதனால் இவரது பள்ளி, கல்லூரி படிப்பு கேரளத்திலேயே அமைந்தது. நல்ல மதிப்பெண் பெற்றிருந்தும் குடும்ப வறுமையால், இவரது பொறியியல் கனவு கலைந்தது. கல்லூரி படிப்புக்குப் பின் ஐ. ஏ. எஸ். எழுதி இந்தியாவிலேயே முதல் நபராகத் தேர்வுபெற்றார்.

பணிகள்
மூத்த அரசியல் தலைவர் சி. சுப்பிரமணியம் நிதியமைச்சராக இருந்தபோது அவரது செயலாளராக இருந்து பசுமைப் புரட்சியில் பங்கெடுத்தவர். கருணாநிதி, ராஜிவ்காந்தி ஆகியோருடன் பணியாற்றினார்.

ரிசர்வ் வங்கி ஆளுநராக
1990-1992 ஆம் ஆண்டுகளில் இவர் ரிசர்வ் வங்கி ஆளுநரானார். அப்போது அந்நிய செலாவணி கையிருப்பு கடுமையாகக் குறைந்திருந்தது. ஒரு இக்கட்டான நிலை ஏற்பட்டிருந்தது. இந்த நெருக்கடியில் சிறப்பாகச் செயல்பட்டு  நாட்டை மீட்பதில் ஓரளவு வெற்றியும் பெற்றார். பங்குச் சந்தை ஊழலால் வங்கிகளின் செயல்பாடு நிலைகுலைந்து போயிருந்த சூழலில் இவர் எடுத்த நடவடிக்கையால் ஒரு நிலைத்தன்மை ஏற்பட்டது

மேற்கோள்கள் 

1931 பிறப்புகள்
2023 இறப்புகள்
கன்னியாகுமரி மாவட்ட நபர்கள்
இந்திய ரிசர்வ் வங்கியின் ஆளுநர்கள்
இந்திய வங்கியாளர்கள்
இந்திய ஆட்சிப் பணி அலுவலர்கள்
தமிழகத் தொழிலதிபர்கள்
புதுக்கோட்டை மாவட்ட நபர்கள்
இந்தியப் பொருளியலாளர்கள்
தமிழ் பொருளியல் அறிஞர்கள்
யோகான்னசு வான் டெர் வால்சு

யோகான்னசு வான் டெர் வால்சு (Johannes Diderik van der Waals; 23 நவம்பர் 1837 – 8 மார்ச் 1923) என்பவர் டச்சு கோட்பாட்டுவாத இயற்பியலாளரும், வெப்பவியக்கவியலாளரும், ஆவார். வளிமங்கள் மற்றும் நீர்மங்களின் நிலை சமன்பாடு பற்றிய இவரது ஆய்வுகள் புகழ் பெற்றவையாகும். இவருக்கு 1910 ஆம் ஆண்டுக்கான இயற்பியலுக்கான நோபல் பரிசு வழங்கப்பட்டது.

இவரது பெயர் முக்கியமாக வளிமங்களின் நடத்தைகளைப் பற்றியும், அவற்றின் திரவ நிலை ஒடுக்கம் பற்றியும் கூறும் வான் டெர் வால்சு நிலைச் சமன்பாட்டில் பயன்படுத்தப்படுகிறது. அத்துடன் நிலையான மூலக்கூறுகளுக்கிடையேயான வான் டெர் வால்ஸ் விசை உடனும், இவ்விசைகளால் கட்டுப்பட்ட சிறிய மூலக்கூற்றுக் கொத்துகள் வான் டெர் வால்சு மூலக்கூறுகளுடனும், வான் டெர் வால்சு ஆரைகளுடனும் சம்பந்தப்பட்டுள்ளது.

மேற்கோள்கள்

வெளி இணைப்புகள்
 Scientists of the Dutch School Van der Waals , Royal Netherlands Academy of Arts and Sciences
 Albert van Helden Johannes Diderik van der Waals 1837 – 1923 In: K. van Berkel, A. van Helden and L. Palm ed., A History of Science in the Netherlands. Survey, Themes and Reference (Leiden: Brill, 1999) 596 – 598.
 Johannes Diderik van der Waals – Biography at Nobelprize.org.
 Museum Boerhaave 
 H.A.M. Snelders, Waals Sr., Johannes Diderik van der (1837–1923), in Biografisch Woordenboek van Nederland.
 Biography of Johannes Diderik van der Waals (1837–1923)  at the National Library of the Netherlands.

1837 பிறப்புகள்
1923 இறப்புகள்
நோபல் இயற்பியற் பரிசு பெற்றவர்கள்
டச்சு இயற்பியலாளர்கள்
நோபல் பரிசு பெற்ற நெதர்லாந்து மக்கள்
நரசிங்கம் யோகநரசிங்கப் பெருமாள் கோயில்

நரசிங்கம் யோகநரசிங்கப் பெருமாள் கோயில்  (அ) யோக நரசிம்மர் கோயில் தமிழகத்தின் மதுரையிலிருந்து 12 கி.மீ. தொலைவில் யா.ஒத்தக்கடை கிராமத்தின் அருகே உள்ள நரசிங்கம் எனும் இடத்தில் அமைந்த தொன்மையான குடைவரைக் கோவில்.

அமைவிடம் 
கடல் மட்டத்திலிருந்து சுமார் 179 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 9°57'59.5"N, 78°11'20.4"E (அதாவது, 9.966540°N, 78.188997°E) ஆகும்.

தலவரலாறு
ரோமச முனிவர் என்பவர் தனக்கு குழந்தை வரம் வேண்டி யானைமலையிலுள்ள சக்கர தீர்த்ததில் நீராடி யாகம் செய்தார். அப்போது நரசிம்ம பெருமாள் அவதாரத்தில் இருந்ததைப் போல கண்ணுற ஆசை கொண்டார். அதனால் பெருமாள் மீண்டும் உக்கிர நரசிம்மராக தோன்றினார். அவருடைய கோபத்தால் உலகம் வெப்பமயமானது. பின் தேவர்களின் வேண்டுகோளுக்கிணங்கி பிரகலாதனும், மகாலட்சுமியும் நரசிம்மரின் உக்கிரத்தினை தணித்தனர்.

வரலாறு
இக்கோவில் மதுரைப் பாண்டியன் பராந்தக நெடுஞ்சடையன் (பொ.ஊ. 8ஆம் நூற்றாண்டு) காலத்தில் அவரது அமைச்சரான மதுரகவி என்ற மாறன் காரி என்பவரால் பொ.ஊ. 770இல் உருவாக்கப்பட்டது. மாறங்காரியின் சகோதரர் மாறன் எயினன் இக்கோவிலுக்கு ஒரு முகமண்டபத்தைக் கட்டினார்.

சிறப்பு
கருவறையிலுள்ள நரசிங்கப் பெருமாளின் பெரிய திருவுருவம் ஆனைமலையின் பாறையைக் குடைந்து அமைக்கப்பட்டதாகும். இக்கோயிலின் மூலவராக யோக நரசிம்மர் மார்பில் மகாலட்சுமியுடன் மேற்கு பார்த்தும், நரசிங்கவல்லிதாயார் தெற்கு பார்த்தும் அமர்ந்துள்ளனர். கோயிலில் ஸ்ரீநரசிங்கவல்லித் தாயாரின் சன்னதி தனியாக உள்ளது. யோக நரசிம்மர் கோயிலின் முகப்பில் அழகான குளம் அமைந்துள்ளது. இது, நரசிம்மர் தலங்களில் மிகப்பெரிய உருவம் உடைய கோயிலாகும். இக்கோயிலை ஒட்டியுள்ள மலையில் சமணர் படுகைகள் அமைந்துள்ளது.

செல்லும் வழி 
மதுரை - திருச்சி நெடுஞ்சாலையில், மதுரையிலிருந்து 12 கி.மீ. தொலைவில் யா.ஒத்தக்கடை கிராமத்தின் அருகே உள்ள யானைமலை அடிவாரத்தில் யோக நரசிங்கர் கோயில் அமைந்துள்ளது. இக்கோயிலுக்கு செல்ல மதுரை மாட்டுத்தாவணி பேருந்து நிலையத்திலிருந்து பேருந்து மற்றும் சிற்றுந்து வசதி உள்ளது.

இதனையும் காண்க
 யானைமலை

மேற்கோள்கள்

வெளி இணைப்புகள்
அருள்மிகு யோக நரசிம்மர் திருக்கோயில், தினமலர்-கோயில்கள்

படத்தொகுப்பு

தமிழகத்துக் குடைவரைகள்
நரசிம்மர் கோயில்கள்
மதுரை மாவட்டத்திலுள்ள பெருமாள் கோயில்கள்‎
தேவேந்திர பத்னாவிசு

தேவேந்திர கங்காதர பட்னவீஸ் (Devendra Gangadhar Fadnavis, <small>, பிறப்பு 22 சூலை 1970) பாரதிய ஜனதா கட்சியைச் சேர்ந்த மகாராட்டிர அரசியல்வாதி ஆவார். இவர் மஹாராஷ்டிர மாநிலத்தின் துணை முதல்வராக பதவி வகிக்கிறார்..பாரதிய ஜனதா கட்சியின் மகாராட்டிர மாநிலத் தலைவராகவும் நாக்பூர் சட்ட மன்ற உறுப்பினராகவும் உள்ளார். நாக்பூர் நகர மேயராகவும் பணியாற்றி உள்ளார். முன்னாள் மகாராட்டிர முதலமைச்சர் ஆவார். இவர் 30 சூன் 2022 அன்று முதலமைச்சர் ஏக்நாத் சிண்டே தலைமையில்  துணை முதலமைச்சராக பதவி ஏற்றார்.

1990களில் இவரது அரசியல் வாழ்க்கை தொடங்கியது; பாரதிய ஜனதா கட்சியின் இளைஞர் அணியான பாரதிய ஜனதா யுவா மோர்ச்சாவின் மகாராட்டிரக் கிளையில் வார்டுத் தலைவராக துவங்கினார். தமது 21வது அகவையிலேயே நாக்பூர் நகராட்சி மன்றத்தில் உறுப்பினராகத் தேர்ந்தெடுக்கப்பட்டார். 1992இலும் 1997இலும் தொடர்ந்து வெற்றி பெற்றி நகர்மன்ற உறுப்பினராகத் திகழ்ந்தார்.

1997இல் தமது 27வது அகவையில் நாக்பூர் நகர்மன்றத் தலைவராகத் தேர்ந்தெடுக்கப்பட்டார்.  மகாராட்டிர சட்டப் பேரவையில் 1999 முதல் நாக்பூரிலிருந்து சட்ட மன்ற உறுப்பினராகத் தேர்ந்தெடுக்கப்பட்டுள்ளார்.

இளமை வாழ்க்கை
பத்னாவிசு நாக்பூரில் 1970இல் பிறந்தார். இவரது தந்தை, கங்காதர பத்னாவிசும் நாக்பூரிலிருந்து மகாராட்டிர சட்டமன்றத்தின் மேலவை உறுப்பினராக இருந்தவர் ஆவார்.  1987இல் புற்றுநோயால் பத்னாவிசின் தந்தை உயிரிழந்தார். இவரது தாயார் சரிதா பத்னாவிசு அமராவதியின் கலோட்டி குடும்பத்தைச் சேர்ந்தவர். விதர்பா வீட்டுக் கடன் சங்கத்தில் இயக்குநராகப் பணியாற்றினார்.  தந்தையின் காலடியைப் பின்பற்றி பத்னாவிசு இளம் வயதிலேயே இராட்டிரிய சுயம்சேவாக் சங்கத்தில் இணைந்தார்.

1986-87இல் தர்மபீத்  கல்லூரியிலும் பின்னர் ஐந்தாண்டுகள் நாக்பூர் சட்டக் கல்லூரியிலும் கல்வி பெற்றார். 1986 முதல் 89 வரை அகில பாரத மாணவர் சங்கத்தின் தீவிர செயற்பாட்டாளராக விளங்கினார்.  பெர்லினின் செருமன் பன்னாட்டு மேம்பாட்டிற்கான நிறுவனத்தில் (D. S. E.) வணிக மேலாண்மையில் பட்டமேற்படிப்பு பட்டமும் திட்ட மேலாண்மையில் பட்டயமும்  பெற்றார்.

குடும்ப வாழ்க்கை
தேவேந்திர பத்னாவிசு மத்தியதர பழைமைவாத இந்துக் குடும்பத்தில் பிறந்தவர். 2006இல் அரசியல் பின்னணியில்லாத குடும்பத்தின் அம்ருதா இராணடேயை  திருமணம் புரிந்தார்.  அம்ருதா நாக்பூரிலுள்ள ஆக்சிசு வங்கியில் கிளை மேலாளராகப் பணியாற்றி வருகிறார்.  இருவருக்கும் திவிஜா என்ற மகள் பிறந்தார்.

இதனையும் காண்க
பாரதிய ஜனதா கட்சியின் முதலமைச்சர்கள் பட்டியல்

மேற்சான்றுகள்

வெளி இணைப்புகள்
 http://www.afternoondc.in/city-news/new-state-bjp-president-devendra-fadnavis-faces-daunting-task/article_80121 
 http://transformingindians.org/launch-in-nagpur-on-20th-அக்டோபர்-2012-by-mla-devendra-fadnavis/
 http://timesofindia.indiatimes.com/city/nagpur/Save-Nag-River-campaign-NADI-it-is/articleshow/19522250.cms

மகாராட்டிர அரசியல்வாதிகள்
1970 பிறப்புகள்
பாரதிய ஜனதா கட்சி அரசியல்வாதிகள்
வாழும் நபர்கள்
மகாராட்டிர மாநில முதலமைச்சர்கள்
21-ஆம் நூற்றாண்டு இந்திய அரசியல்வாதிகள்
துளை (ஒளியியல்)

கண்ணொளியியலில் துளை அல்லது துவாரம் (Aperture) என்பது ஒளி செல்வதற்கான திறந்த வழியாகும். இன்னும் குறிப்பிடுவதாயின், கண்ணொளியியலில் முறையில் அல்லது ஒளியியல் முறையில் துளை என்பது உருவ சமதளத்தில் ஒளிக்கற்றைகள் வந்து குவியவதற்கான கூம்புக் கோணம் வரையறுக்கும் நுழையிடமாகும். துளை என்பது உருவ சமதள தோற்றத்திற்கு முக்கியமான நுளையப்பட்ட ஒளிக்கதிர் எவ்வாறு பார்வைக்கேற்ப சரியாக்கப்பட்டது என்பதை வரையறுக்கிறது. துளை குறுகியதாயின் அதிகம் பார்வைக்கேற்ப சரியாக்கப்பட்ட ஒளிக்கதிர் அனுமதிக்கப்பட்டு தெளிவான குவியத்தை உருவ சமதளத்தில் ஏற்படுத்தும். துளை அகன்றதாயின் பார்வைக்கேற்ப சரியாக்கப்பட்டாத ஒளிக்கதிர் அனுமதிக்கப்பட்டு தெளிவான குவியத்தை குறிப்பிட்ட குவியத் தொலைவுக்கு மாத்திரமான ஏற்படுத்தும்.

உசாத்துணை

ஒளிப்படவியல்
வடிவ ஒளியியல்
அலை ஒளியியல்
திரிசூலக்கல்

திரிசூலக்கல் அல்லது சூலக்கல் என்பது, சிவன் கோயில்களுக்கு விடப்பட்ட நிலத்தின் எல்லைகளைக் குறிப்பதற்காக நாட்டப்படும் கற்கள் ஆகும். இவற்றில் திரிசூலக் குறி பொறிக்கப்பட்டிருக்கும். இதன் காரணமாகவே இதற்கு இப்பெயர் ஏற்பட்டது. சைவக் கோயில்களுக்குத் தானமாகக் கொடுக்கப்படும் நிலத்தின் எல்லைகளில் நாட்டப்படும் திரிசூலக்கற்களில் கல்வெட்டுக்களும் காணப்படுவது உண்டு. பொதுவாக, இக்கல்வெட்டுக்கள், தானம் அளிக்கப்பட்ட காலம், தானம் அளிக்கப்பட்ட கோயிலின் பெயர், தானம் அளித்தவர்களின் பெயர் போன்ற விபரங்களை உள்ளடக்கியிருப்பது வழக்கம்.

குறிப்புகள்

இவற்றையும் பார்க்கவும்
 கருணாகரப் பிள்ளையார் கோயிற் கல்வெட்டு

எல்லைக் கற்கள்
இந்தியக் கல்வெட்டுகள்‎
அகியாவ் சட்டமன்றத் தொகுதி

அகியாவ் சாகிப் சட்டமன்றத் தொகுதி (Agiaon Assembly constituency), பீகாரின் சட்டமன்றத்திற்கான 243 தொகுதிகளில் ஒன்று.  இது ஆரா மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.

தொகுதிக்கு உட்பட்ட பகுதிகள்
இந்த தொகுதியில் போஜ்பூர் மாவட்டத்தில் உள்ள அகியாவான், கர்ஹானி, சர்போகாரி ஆகிய மண்டலங்கள் சேர்க்கப்பட்டுள்ளன.

சட்டமன்ற உறுப்பினர்

சான்றுகள்

பீகாரின் சட்டமன்றத் தொகுதிகள்
முல்லப்பள்ளி ராமச்சந்திரன்

முல்லைப்பள்ளி ராமச்சந்திரன், கேரள அரசியல்வாதி. இவர் இந்திய தேசிய காங்கிரசு கட்சியைச் சேர்ந்தவர். இவர் வடகரை மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவர் 1944-ஆம் ஆண்டின் நவம்பர் ஏழாம் நாளில் பிறந்தார்.

பதவிகள்
1984: எட்டாவது மக்களவையில் உறுப்பினர்
1989: ஒன்பதாவது மக்களவையில் உறுப்பினர்
1991: பத்தாவது மக்களவையில் உறுப்பினர்
1996: பதினொன்றாவது மக்களவை	யில் உறுப்பினர்
1998: பன்னிரண்டாவது மக்களவையில் உறுப்பினர்
2009: பதினைந்தாவது மக்களவையில் உறுப்பினர்
மே 2014: பதினாறாவது மக்களவையில் உறுப்பினர்

தொழிலும் ஈடுபாடுகளும்
இவர் கோழிக்கோட்டில் வெளியான விப்லவம் என்ற நாளேட்டின் துணை ஆசிரியராக இருந்தார். கேரள அரசின் துறைகளில் ஆலோசனைக் குழு உறுப்பினராகவும் இருந்துள்ளார்.

மேற்கோள்கள்

வாழும் நபர்கள்
1944 பிறப்புகள்
8வது மக்களவை உறுப்பினர்கள்
9வது மக்களவை உறுப்பினர்கள்
10வது மக்களவை உறுப்பினர்கள்
11வது மக்களவை உறுப்பினர்கள்
12வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
எம். கே. ராகவன்

எம். கே. ராகவன் (M. K. Raghavan) (பிறப்பு: 21 ஏப்ரல், 1952) கேரள மாநிலத்தைச் சேர்ந்த அரசியல்வாதியும், நாடாளுமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியைச் சேர்ந்தவர். இவர் ஏப்ரல் 21, 1952 ஆம் ஆண்டு பிறந்தார். இவரது சொந்த ஊர், கேரளத்தில் உள்ள பய்யன்னூர் ஆகும். இவர் 2009 மற்றும் 2014 ஆகிய ஆண்டுகளில் நடந்த இந்தியப் பொதுத் தேர்தலில், கோழிக்கோடு மக்களவைத் தொகுதியில் போட்டியிட்டு, இரண்டு முறை இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள்
 Lok Sabha Member Profile: M. K.  Raghavan

வாழும் நபர்கள்
1952 பிறப்புகள்
கேரள அரசியல்வாதிகள்
இந்திய தேசிய காங்கிரஸ் அரசியல்வாதிகள்
15வது மக்களவை உறுப்பினர்கள்
16வது மக்களவை உறுப்பினர்கள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
ஈ. அகமது

ஈ. அகமது (29 ஏப்ரல் 1938 - 1 பிப்ரவரி 2017) இந்திய மாநிலம் கேரளவைச் சேர்ந்த அரசியல்வாதியாவார். இவர் இந்திய யூனியன் முஸ்லீம் லீக் கட்சியைச் சேர்ந்தவர். இவர் மலப்புறம் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார்.

பதவிகள்
இவர் கீழ்க்காணும் பதவிகளை வகித்தார்.
1967-91: கேரள சட்டமன்ற உறுப்பினர் (ஐந்து முறை)
1981-83: கண்ணூர் நகராட்சி மன்றத் தலைவர்
1982-87: கேரள அரசின் தொழில்துறைக்கான கேபினெட் அமைச்சர்
1991: பத்தாவது மக்களவையில் உறுப்பினர்
1996: பதினொன்றாவது மக்களவையில் உறுப்பினர்
1998: பன்னிரண்டாவது மக்களவையில் உறுப்பினர்
1999: பதின்மூன்றாவது மக்களவையில் உறுப்பினர்
2004: பதினான்காவது மக்களவையில் உறுப்பினர்
2009: பதினைந்தாவது மக்களவையில் உறுப்பினர்
2009 - 18 ஜனவரி 2011: ரயில்வே துறை அமைச்சர், யூனியன் மினிஸ்டர் பொறுப்பு
19 ஜனவரி 2011: வெளிவிவகாரங்கள் துறை, யூனியன் மினிஸ்டர் பொறுப்பு
ஜூலை 2011 - 28 அக்டோபர் 2012: மனிதவள மேம்பாட்டு துறை, யூனியன் மினிஸ்டர் பொறுப்பு
மே, 2014: பதினாறாவது மக்களவையில் உறுப்பினர்

தொழில்
சந்திரிகா என்ற மலையாள நாளேட்டின் இயக்குநர்.
இந்திய முஸ்லீம்களின் மறுமலர்ச்சிக் கதை (மலையாள நூல்)
நான் அறிந்த தலைவர்கள் (மலையாள நூல்)

சான்றுகள்

10வது மக்களவை உறுப்பினர்கள்
11வது மக்களவை உறுப்பினர்கள்
12வது மக்களவை உறுப்பினர்கள்
13வது மக்களவை உறுப்பினர்கள்
14வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
1938 பிறப்புகள்
கேரள அரசியல்வாதிகள்
இந்திய முஸ்லிம்கள்
2017 இறப்புகள்
இந்திய ஒன்றிய முசுலிம் லீக் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
மலப்புறம் மாவட்ட நபர்கள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
ஈ. டி. மொகமது பஷீர்

ஈ. டி. மொகமது பஷீர், கேரள அரசியல்வாதி. இவர் இந்திய யூனியன் முஸ்லீம் லீக் கட்சியைச் சேர்ந்தவர். இவர் 1946-ஆம் ஆண்டின் ஜூலை முதலாம் நாளில் பிறந்தார். இவர் பொன்னானி மக்களவைத் தொகுதியை மக்களவையில் முன்னிறுத்துகிறார்.

பதவிகள்
இவர் கீழ்க்காணும் பதவிகளை ஏற்றுள்ளார்.
1985,1991-06: கேரள சட்டமன்ற உறுப்பினர் (நான்கு முறை)
1991-1996 & 2004-2006: கேரள அரசின் கல்வித்துறை அமைச்சர்
2009: பதினைந்தாவது மக்களவையில் உறுப்பினர்
மே 2014: பதினாறாவது மக்களவையில் உறுப்பினர்

சான்றுகள்

வாழும் நபர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
கேரள அரசியல்வாதிகள்
இந்திய முஸ்லிம்கள்
1946 பிறப்புகள்
இந்திய ஒன்றிய முசுலிம் லீக் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
கே. வி. தாமஸ்

கே. வி. தாமஸ், கேரள அரசியல்வாதி. இவர் இந்திய தேசிய காங்கிரஸ் கட்சியைச் சேர்ந்தவர். இவர் எர்ணாகுளம் மக்களவைத் தொகுதியில் போட்டியிட்டு வென்று, 2014-ஆம் ஆண்டில் தொடங்கிய பதினாறாவது மக்களவையில் உறுப்பினர் ஆனார். இவர் 1946-ஆம் ஆண்டின் மே பத்தாம் நாளில் பிறந்தார்.

பதவிகள்
இவர் கீழ்க்காணும் பதவிகளை வகித்துள்ளார்.
1984: எட்டாவது மக்களவையில் உறுப்பினர்
1989: ஒன்பதாவது மக்களவையில் உறுப்பினர்
1991: பத்தாவது மக்களவையில் உறுப்பினர்
2009: பதினைந்தாவது மக்களவையில் உறுப்பினர்
27 மே 2009 - 18 ஜனவரி 2011: நுகர்வோர் விவகாரங்கள் துறை, உணவு, பொதுவிநியோகத்திற்கான துறை - யூனியன் மினிஸ்டர் பொறுப்பு
19 ஜனவரி 2011: 	நுகர்வோர் விவகாரங்கள் துறை, உணவு, பொதுவிநியோகத்திற்கான துறை - யூனியன் மினிஸ்டர் (தனிப் பொறுப்பு) 
அக்டோபர் 2012: 		நுகர்வோர் விவகாரங்கள் துறை, உணவு, பொதுவிநியோகத்திற்கான துறை - யூனியன் மினிஸ்டர் (தனிப் பொறுப்பு)
மே, 2014: பதினாறாவது மக்களவையில் உறுப்பினர்

மேற்கோள்கள்

1946 பிறப்புகள்
வாழும் நபர்கள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
8வது மக்களவை உறுப்பினர்கள்
9வது மக்களவை உறுப்பினர்கள்
10வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
ஒளிப்படக்கருவி வில்லை

ஒளிப்படக்கருவி வில்லை (camera lens, photographic lens) என்பது ஒளியியல் வில்லை அல்லது வில்லைகளின் கூட்டம் ஒளிப்படக்கருவியின் முக்கிய பகுதியுடன் இணைந்து காட்சிப் பொருள் உருவை ஒளிப்பட படச்சுருளில் அல்லது வேதியியல், மின்னியல் உருவாக சேமிக்கக்கூடிய ஏனைய ஊடகத்தில் உள்வாங்கும் பொறிமுறையாகும்.

மேற்கோள்கள்

வெளி இணைப்புகள்

 Photo.net Lens Tutorial 
 optical glass

ஒளிப்படக்கருவி உபகரணங்கள்
நா. தர்மராஜன்

நா. தர்மராஜன் (பிறப்பு: ஆகத்து 4, 1935) தமிழக எழுத்தாளரும், மொழிபெயர்ப்பாளரும், தொழிற்சங்கவாதியும் ஆவார். இவர் 120 நூல்களையும் 50 இற்கும் மேற்பட்ட சிறுகதைகளையும் ஆங்கிலத்தில் இருந்து தமிழுக்கு மொழிபெயர்த்துள்ளார்.

வாழ்க்கைச் சுருக்கம்
தமிழ்நாடு, சிவகங்கையில் வசதியான வேளாண்மைக் குடும்பத்தில் ஆசிரியர் நாராயண சேர்வைக்குப் பிறந்தவர் தர்மராஜன். துரைசிங்கம் நினைவுக் கல்லூரியில் ஆங்கில இலக்கியத்தில் முதுகலைப் பட்டம் பெற்றார். அதே கல்லூரியில் ஆங்கிலப் பேராசிரியராகப் பணியாற்றினார். 1954-இல் மாணவராக இருந்த நாட்களிலேயே தோழர் ஜீவாவின் பேச்சுக்களால் கவரப்பட்டு இந்தியக் கம்யூனிஸ்டு கட்சியில் சேர்ந்தார். மாஸ்கோவில் முன்னேற்றப் பதிப்பகத்தில் முழுநேர மொழிபெயர்ப்பாளராக எட்டு ஆண்டுகள் பணியாற்றினார். லியோ தல்ஸ்தோயின் அன்னா கரேனினா, மற்றும் பாரிஸ் கம்யூன், மகாத்மா - சில பார்வைகள் போன்ற பல நூல்களை இவர் மொழிபெயர்த்துள்ளார்.

1978ல் அவர் ஸ்டீன்பெக்கின் நிலவு வந்து பாடுமோ என்ற புதினத்தை மொழிபெயர்த்தார். இ. எம். பாஸ்டரின் பாஸேஜ் டு இண்டியா என்ற நூலை இந்தியா மர்மமும் சவாலும் என்று மொழிபெயர்த்து வெளியிட்டார். உருசிய தலைநகர் மாஸ்கோவில் இருந்த முன்னேற்றப் பதிப்பகத்தில் எட்டு ஆண்டுகள் தங்கியிருந்து பணிபுரிந்தார்.

நா.தர்மராஜனின் நேர்காணல்கள், அவருடைய நூல்களைப் பற்றி பல்வேறு இதழ்களில் வெளிவந்த திறனாய்வுகள், மற்றும் அவரைப் பற்றி எழுதப்பட்ட கட்டுரைகள் அடங்கிய தொகுப்பு நூல் ஒன்று "மொழிபெயர்ப்புச் செம்மல் நா.தர்மராஜன் - 80" என்ற பெயரில் 2015 ஆம் ஆண்டில் வெளிவந்தது.

இவரின் மொழிபெயர்புகள் சில 
 டால்ஸ்டாயின் அன்னா கரீனினா / கஸாக்குகள
 அலெக்சாந்தர் புஷ்கினின் 'கேப்டன் மகள்'
 சிங்கிஸ் ஐத்மாத்தவின் 'அன்னை வயல்'
 ஜே. எம். கோட்ஸியின் 'மைக்கேல் கே. சில குறிப்புகள்'
 ஹென்றி வோல்கவின் 'மார்க்ஸ் பிறந்தார்'
 பாரிஸ் கம்யூன்
 கம்யூனிஸ்ட் அறிக்கை எப்படித் தோன்றியது?
 அரசியல் பொருளாதாரத்தின் இளமைக் காலம்'
 அடுப்பு முதல் அணுஉலை வரை'
 காக்கி உடையும் காவிக் கொடியும்'
டால்ஸ்டாய், தஸ்தயேவ்ஸ்கி, அலெக்சாந்தர் புஷ்கின் ஆகியோரின் சிறுகதைகள்
 இத்தாலியக் கதைகள் - மாக்சிம் கார்க்கி (1962) (ஸ்டார் பிரசுரம்)

மேற்கோள்கள்

வெளி இணைப்புகள்
நா. தர்மராஜனின் வலைத்தளம்
நா. தர்மராஜன், தென்றல், அக்டோபர் 2017

தமிழக எழுத்தாளர்கள்
பிறமொழி-தமிழ் மொழிபெயர்ப்பாளர்கள்
1935 பிறப்புகள்
சிவகங்கை மாவட்ட நபர்கள்
தமிழ்ப் பொதுவுடமைவாதிகள்
கொடிக்குன்னில் சுரேஷ்

கொடிக்குன்னில் சுரேசு, கேரள அரசியல்வாதி. இவர் இந்திய தேசிய காங்கிரசு கட்சியைச் சேர்ந்தவர். இவர் திருவனந்தபுரம் மாவட்டத்தில் உள்ள கொடிக்குன்னு என்ற ஊரில் பிறந்தார். இவர் 1962-ஆம் ஆண்டின் சூன் நான்காம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில் போட்டியிட்டு வென்று, மாவேலிக்கரை மக்களவைத் தொகுதியினை முன்னிறுத்துகிறார். பதினாறாவது மக்களவையில் உறுப்பினர் ஆவார்.

பதவிகள்
இவர் கீழ்க்காணும் பதவிகளையும், பொறுப்புகளையும் ஏற்றுள்ளார்.
1989: ஒன்பதாவது மக்களவையில் உறுப்பினர்
1991: பத்தாவது மக்களவையில் உறுப்பினர்
1996: பதினொன்றாவது மக்களவையில் உறுப்பினர்
1999: பதின்மூன்றாவது மக்களவையில் உறுப்பினர்
2009: பதினைந்தாவது மக்களவையில் உறுப்பினர்
2019: பதினேழாவது மக்களவையில் உறுப்பினர்
2024: 18வது மக்களவையில் உறுப்பினர்.

மேற்கோள்கள்

1962 பிறப்புகள்
வாழும் நபர்கள்
கேரள அரசியல்வாதிகள்
9வது மக்களவை உறுப்பினர்கள்
10வது மக்களவை உறுப்பினர்கள்
11வது மக்களவை உறுப்பினர்கள்
13வது மக்களவை உறுப்பினர்கள்
15வது மக்களவை உறுப்பினர்கள்
16வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
என். ஏ. நெல்லிக்குன்னு

என். ஏ. நெல்லிக்குன்னு, கேரள அரசியல்வாதி. இவர் 1954-ஆம் ஆண்டின் மார்ச்சு பதினெட்டாம் நாளில் பிறந்தார். அப்துல் காதர், நசீபா என்ற இணையருக்கு பிறந்தார். இவர் மலையாள நாளேடுகளில் கட்டுரைகளை எழுதியுள்ளார். கேரளத்தின் காசர்கோடு மாவட்டத்தில் உள்ள நெல்லிக்குன்னு, இவரது சொந்த ஊராகும். இவர் காசர்கோடு சட்டமன்றத் தொகுதியில் வென்று, பதின்மூன்றாவது கேரள சட்டமன்ற அவையில் உறுப்பினர் ஆனார். இவர் 53068 வாக்குகள் பெற்றார்.

சான்றுகள்

வாழும் நபர்கள்
கேரள அரசியல்வாதிகள்
1954 பிறப்புகள்
பதின்மூன்றாவது கேரளச் சட்டமன்ற உறுப்பினர்கள்
காசர்கோடு மாவட்டம்
இந்திய முஸ்லிம்கள்
இந்திய ஒன்றிய முசுலிம் லீக் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
கேரளாவைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பலியாட்டம் (சதுரங்கம்)

பலியாட்டம் (Gambit, பண்டைய இத்தாலிய மொழியில் gambetto, சூழ்ச்சி  அல்லது உத்தி எனும் பொருள் தரும்) என்பது சதுரங்கத் திறப்புக்களில் ஒரு ஆட்டக்காரர், பெரும்பாலும் வெள்ளை ஆட்டக்காரர், தனது காய் ஒன்றை, பொதுவாக சிப்பாயை தனக்கு ஒரு சாதகமான நிலையை கொண்டுவரும் என்ற நம்பிக்கையில் பலியிடக் கொடுத்து ஆரம்பிக்கும் வியூகமே  ஆகும். நன்கு அறியப்பட்ட உதாரணங்களாக இராசாவின் பலியாட்டம் (1.e4 e5 2.f4) மற்றும் இராணியின் பலியாட்டம் (1.d4 d5 2.c4) ஆகியவற்றைக் கொள்ளலாம். கருப்பு ஆட்டக்காரரால் காய்களைப் பலியிட்டு ஆடப்படும் ஆட்டமும் பலியாட்டம் என்றே அழைக்கப்படும்.

பலியாட்டத்தை ஏற்றுக்கொள்ளல் : 2...exf4
பொதுவாக கறுப்புக் காய்களைக்கொண்ட சதுரங்கத்தின் தொடக்க நிலை விளையாட்டு வீரர்கள் இராசாவின் பலியாட்டைத்தை ஏற்றுக்கொள்வார்கள். இதில் முக்கியமானது இராசாவின் குதிரைப் பலியாட்டம் ஆகும்.

மேற்கோள்கள்

மேலும் வாசிக்க

வெளி இணைப்புகள்
Guide to Chess Gambits (Part 1) 
Guide to Chess Gambits (Part 2)
 Emil Diemer (1908–1990) et les gambits sur le site Mieux jouer aux échecs
 Le gambit letton sur le site Mieux jouer aux échecs
 Le gambit Humphrey Bogart sur le site Mieux jouer aux échecs
 Le gambit Fajarowicz sur le site Mieux jouer aux échecs
 Le gambit Boden sur le site Mieux jouer aux échecs
 David Gedult (1897-1981) et les gambits sur le site Mieux jouer aux échecs
Scacchi: Enciclopedia pratica dei Gambetti  

சதுரங்க சொல்லாட்சி
சதுரங்கத் திறப்புகள்
சீனிவாஸ் கேசினேனி

சீனிவாஸ் கேசினேனி (Kesineni Srinivas), ஆந்திரப் பிரதேச அரசியல்வாதியாவார். இவர் தெலுங்கு தேசக் கட்சியைச் சேர்ந்தவர். இவரது சொந்த ஊர் விஜயவாடா ஆகும். இவர் 1966-ஆம் ஆண்டின் ஜனவரி 22-ஆம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலில் விஜயவாடா மக்களவைத் தொகுதியில் போட்டியிட்டார். வெற்றி பெற்று, பதினாறாவது மக்களவையில் உறுப்பினர் ஆனார்.

சான்றுகள்

ஆந்திரப் பிரதேச அரசியல்வாதிகள்
16வது மக்களவை உறுப்பினர்கள்
வாழும் நபர்கள்
1966 பிறப்புகள்
21-ஆம் நூற்றாண்டு இந்திய அரசியல்வாதிகள்
வண்ண வான்வெடி வேடிக்கை ஒளிப்படவியல்

வண்ண வான்வெடி வேடிக்கை ஒளிப்படவியல் (Fireworks photography) இரவு வேளையில் வாணவெடியை ஒளிப்படமொடுக்கும் முறையாகும். இது ஒரு இரவு ஒளிப்படவியல் வகையாகும். குறிப்பாக இங்கு செயற்கை ஒளிக்குப் பதிலாக வாணவெடி ஒளியைப் பயன்படுத்தி ஒளிப்படம் எடுக்கப்படும். ஒளிப்படக்கருவியின் திடீர் ஒளியின்றி குறிப்பிட்ட நேரத்திற்கு உருவை  வெளிப்பாடு உட்படுத்தல் நீள்-வெளிப்பாடு எனப்படும். பிரகாசமான வாணவெடி சிலவேளைகளில் குறுகிய-வெளிப்பாட்டுக்கு உதவலாம்.

உசாத்துணை

வெளி இணைப்புகள்

Three Fireworks Photography articles from New York Institute of Photography

ஒளிப்பட நுட்பங்கள்
அசத்தல்

அசத்தல் (Asathal)  2001ல் பி. வாசுவின் எழுத்து மற்றும் இயக்கத்தில் வெளிவந்த நகைச்சுவைத் தமிழ்  திரைப்படமாகும். இப்படத்தில் சத்யராஜ் மற்றும் ரம்யா கிருஷ்ணன் ஆகியோர் முக்கிய வேடங்களில் நடித்திருந்தனர். மாலா சினி கிரியேஷன்ஸால் தயாரிக்கப்பட்டு, பரத்வாஜ் இசையமைத்த இப்படம் 19 மே 2001 அன்று வெளியிடப்பட்டது. இந்த திரைப்படம் 1990 மலையாளத் திரைப்படமான தூவல்பர்ஷத்தின் மறு ஆக்கம் ஆகும். இது முன்னர் தமிழில் தயம்மா என்றும் தெலுங்கில் சின்னாரி முதுலா பாப்பா என்றும் மறு ஆக்கம் செய்யப்பட்டது. இந்தி மொழியில் ஹேய் பேபி என மறு ஆக்கம் செய்யப்பட்டது. தூவல்ஸ்பர்ஷம் 1987 ஆம் ஆண்டு ஆங்கில திரைப்படமான திரீ மென் அண்ட் எ பேபியை அடிப்படையாகக் கொண்டது. இது 1985 ஆம் ஆண்டு வெளியான பிரெஞ்சு திரைப்படமான திரி மென் அண்டு அ பேபியை அடிப்படையாகக் கொண்டது.  படப்பிடிப்பு 37 நாட்களில் எடுத்து முடிக்கப்பட்ட திரைப்படமாகும்.

நடிகர்கள்
 சத்யராஜ் - வெற்றி
 ரம்யா கிருஷ்ணன் - கௌரி
 சுவாதி 
 வடிவேலு (நடிகர்) - வேனுகோபால்
 ரமேஷ் கண்ணா - விக்டர்
 அஜய் ரத்னம் - ஜெயராஜ்

தயாரிப்பு
இப்படத்தை தியேட்டர் உரிமையாளரும் திரைப்பட விநியோகஸ்தருமான எஸ்.ராஜரம் தனது தயாரிப்பு நிறுவனமான மாலா சினி கம்பைன்ஸின் கீழ் தயாரித்தார். நகைச்சுவைத் திரைப்படத்தை எழுதவும் இயக்கவும் பி.வாசுவில் அவர் கையெழுத்திட்டார், முந்தைய பல வெற்றிகரமான முயற்சிகளுக்குப் பிறகு இயக்குநர் சத்தியராஜுடன் மீண்டும் ஒத்துழைத்தார். ஒரு வீட்டில் உள்ள கதாபாத்திரங்களைக் காட்டும் காட்சிகள் சென்னை நீலகரை என்ற பங்களாவில் படமாக்கப்பட்டன. சத்தியராஜ் பிற்காலத்தில் திரு.நாரதருடன் குங்குமா பொட்டு கவுண்டர் இணைந்து பணியாற்றினார்.

இசை
பாடல்களுக்கு இசையமைத்தவர் பரத்வாஜ்.

மேற்கோள்கள்

வெளி இணைப்புகள்

இந்தியத் தமிழ்த் திரைப்படங்கள்
2001 தமிழ்த் திரைப்படங்கள்
பரத்வாஜ் இசையமைத்த தமிழ்த் திரைப்படங்கள்
ரம்யா கிருஷ்ணன் நடித்த திரைப்படங்கள்
சத்யராஜ் நடித்த திரைப்படங்கள்
வடிவேலு நடித்த திரைப்படங்கள்
ரமேஷ் கண்ணா

ரமேஷ் கண்ணா தமிழ் திரையுலக துணை இயக்குநரும், நகைச்சுவை நடிகரும் ஆவார். இவர் நாடக காவலர் ஆர்.எஸ் மனோகர் அவர்களின் நாடகப் பட்டறையில் சிறு வயதில் நடித்தவர்.

காரைக்குடி நாராயணன், பாண்டியராஜன், கோடி ரமேஷ்கண்ணா, விக்ரமன் மற்றும் கே. எஸ். ரவிக்குமார் ஆகியோரிடம் துணை இயக்குனராக பணியாற்றியுள்ளார். இவர் விக்ரமனின் உன்னிடத்தில் என்னை கொடுத்தேன் திரைப்படத்தின் மூலம் நகைச்சுவை நடிகனாக அறிமுகம் ஆனார். உன்னை நினைத்து, பிரண்ட்ஸ், படையப்பா, வில்லன் , வரலாறு மற்றும் ஆதவன் ஆகிய திரைப்படங்களில் குறிப்பிடத்தக்க கதாப்பாத்திரத்தில் நடித்துள்ளார்.

வெளி இணைப்புகள்

மேற்கோள்கள்

வாழும் நபர்கள்
தமிழ்த் திரைப்பட இயக்குநர்கள்
தமிழ் நகைச்சுவை நடிகர்கள்
அல்லி (திரைப்படம்)

அல்லி 1964 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் எஸ். எஸ். ஆர், விஜயகுமாரி, ஏவி. எம். ராஜன், புஷ்ப லதா ஆகியோரை உள்ளிட்ட பலரும் நடித்துள்ளனர். அந்திமலர் பூத்திருக்கு என்னும் பாடல் இத்திரைப்படத்தில் இடம்பெற்றுள்ளது.

இவற்றையும் பார்க்கவும்
தமிழ்த் திரைப்படங்களின் பட்டியல், 1964

மேற்கோள்கள்

1964 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
நாகேஷ் நடித்த திரைப்படங்கள்
சௌகார் ஜானகி நடித்த திரைப்படங்கள்